 var et slag i 2. verdenskrig mellem luftbårne amerikanske styrker og tyske tropper under . Slaget foregik mellem 10. og 14. juni 1944 på vejen til og i byen Carentan i Frankrig. 
Målet for de angribende amerikanske styrker var at opnå en sammensmeltning af de amerikanske brohoveder ( og ) og etablering af en kontinuert forsvarslinje mod forventede tyske modangreb. Den forsvarende tyske styrke forsøgte at holde stand i byen længe nok til at forstærkninger på vej sydfra kunne nå at ankomme, forhindre eller forsinke sammenlægningen af brohovederne og forhindre den 1. amerikanske armé i at angribe i retning af Lessay-Périers, som ville afskære .
Carentan blev forsvaret af 6. faldskærmsregiment, to og rester af andre tyske styrker. 17. SS-pansergrenaderdivision, som havde ordre til at forstærke Carentan, blev forsinket af mangel på transportmidler og angreb fra allierede fly. Den angribende 101. luftbårne division landede med faldskærm og svævefly 6. juni som led i de amerikanske luftbårne landsætninger i Normandiet og fik ordre til at erobre Carentan. 
I det efterfølgende slag tiltvang 101. luftbårne division sig adgang over dæmningsvejen ind i Carentan 10. og 11. juni. Mangel på ammunition tvang de tyske styrker til at trække sig tilbage 12. juni. 17. SS-pansergrenaderdivision gennemførte et modangreb mod 101. luftbårne division 13. juni. Det gik godt i starten, men angrebet blev slået tilbage af Combat Command A (CCA) fra den amerikanske 2. pansrede division. ("Læs mere..")
